钦定古今图书集成/明伦汇编/氏族典/第442卷 > 《凌迪知万姓统谱》 > 党怀英
## 钦定古今图书集成/明伦汇编/氏族典/第442卷 > 《凌迪知万姓统谱》 > 党怀英

按《金史党怀英传》：“怀英字世杰，故宋太尉进十一代
孙，冯翊人。父纯睦，泰安军录事参军，卒官，妻子不能
归，因家焉。大定十年，中进士第，调莒州军事判官，累
除汝阴县尹，国史院编修官，应奉翰林文字，翰林待
制。怀英能属文，工篆籀，当时称为第一，学者宗之。明
昌元年，再迁国子祭酒。二年，迁侍讲学士。明年，迁翰”
林学士。承安二年，乞致仕，改泰宁军节度使。明年，召
为翰林学士承旨。久之，致仕。大安三年卒，谥文献